### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195

Sēdes protokols Nr.6

Rīgā 2017.gada 9.augustā

**Sēdi vada -** Tautsaimniecības padomes priekšsēdētāja p.i. J.Endziņš

**Ar balsstiesībām piedalās** - Tautsaimniecības padomes locekļi: A.Ašeradens, G.Strazds, V.Rantiņš, U.Biķis, V.Krēsliņš, J.Naglis, I.Šure, A.Jaunsleini pārstāv A.Feldmane, S.Bāliņu pārstāv A.Melnūdris.

# **Pieaicinātās personas:**

|  |  |
| --- | --- |
| Latvijas Tirgotāju asociācijas pārstāvis | A.Kalniņš |
| Ārvalstu investoru padomes Latvijā pārstāvis | Ē.Ajausks |
| Latvijas Tirdzniecības un rūpniecības kameras pārstāve | I.Peipiņa |
| Latvijas Tirdzniecības un rūpniecības kameras pārstāve | R.Grikmane |
| Saeimas Budžeta un finanšu (nodokļu) komisijas vadītājs | G.Vucāns |
| Latvijas Darba devēju konfederācijas sociālo lietu un sociālās drošības eksperts | P.Leiškalns |
| Latvijas Republikas Grāmatvežu asociācijas prezidents | A.Ponomarjovs |
| Latvijas Republikas Grāmatvežu asociācijas Publiski nozīmīgu struktūru komitejas vadītāja | L.Caune |
| Latvijas Republikas Grāmatvežu asociācijas pārstāve | Z.Bērziņa |
| Latvijas Zinātņu akadēmijas viceprezidents | **A.Krasņikovs** |
| Latvijas Zinātņu akadēmijas Humanitāro un sociālo zinātņu nodaļas priekšsēdētāja | **R.Karnīte** |
| Finanšu ministrijas Nodokļu administrēšanas, grāmatvedības un revīzijas politikas departamenta direktore | J.Salmiņa |
| Finanšu ministrijas Nodokļu administrēšanas, grāmatvedības un revīzijas politikas departamenta Metodoloģijas un grāmatvedības politikas nodaļas vadītāja | I.Lukšo |
| Finanšu ministrijas Nodokļu administrēšanas, grāmatvedības un revīzijas politikas departamenta Metodoloģijas un grāmatvedības politikas nodaļas vadītājas vietniece | A.Priede |
| Finanšu ministrijas valsts sekretāra vietniece budžeta jautājumos | J.Plūme |
| Ekonomikas ministra biroja vadītāja | G.Ozola |
| Ekonomikas ministra padomniece | A.Baltbārde |
| Ekonomikas ministrijas valsts sekretārs | J.Stinka |
| Ekonomikas ministrijas Uzņēmējdarbības konkurētspējas departamenta direktors | K.Soms |
| Ekonomikas ministrijas Mājokļu politikas departamenta direktors | M.Auders |
| Ekonomikas ministrijas Sabiedrisko attiecību nodaļas vadītāja | E.Urpena |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 10:00.

**Darba kārtība:**

1. Tautsaimniecības padomes 2017.gada 28.jūnija sēdes protokola Nr.5 apstiprināšana;
2. Uzņēmējdarbības vides pilnveidošanas pasākuma plānā iekļautā pasākuma “Grāmatvedības vešana angļu valodā un citu valūtu lietošana grāmatojumos”  izpildes statuss;
3. Par īres tiesiskā regulējuma pilnveidi;
4. Dažādi (informatīvi jautājumi):
5. Par nodokļu politikas reformas virzību un “atvērtajiem jautājumiem”;
6. Par valsts budžeta 2018. gadam sagatavošanas grafiku.

**1.§**

**Tautsaimniecības padomes 2017.gada 28.jūnija sēdes protokola Nr.5 apstiprināšana**

--------------------------------------------------------------------------------------------------

(J.Endziņš)

**Ziņo:** Tautsaimniecības padomes priekšsēdētāja p.i. J.Endziņš.

**Nolemj:** Apstiprināt Tautsaimniecības padomes 2017.gada 28.jūnija sēdes protokolu Nr.5.

**2.§**

**Uzņēmējdarbības vides pilnveidošanas pasākuma plānā iekļautā pasākuma “Grāmatvedības vešana angļu valodā un citu valūtu lietošana grāmatojumos”  izpildes statuss**

--------------------------------------------------------------------------------------------------

(J. Endziņš, K.Soms, L.Caune, A.Ponomarjovs, Ē.Asjauks, G.Strazds, V.Rantiņš, **A.Krasņikovs, J.Naglis, J.Stinka)**

**Ziņo:** Ekonomikas ministrijas (turpmāk tekstā – EM) Uzņēmējdarbības konkurētspējas departamenta direktors K.Soms.

**Nolemj:**

1. Pieņemt zināšanai EM pārstāvja sniegto informāciju par Uzņēmējdarbības vides pilnveidošanas pasākumu plāna 3.5.4.punktā ietvertā uzdevuma izpildi, kas paredz izvērtēt iespēju atļaut vest grāmatvedību ārzemju valūtā un angļu valodā, kā arī veikt konvertāciju pēc vidējā kursa uz deklarācijas iesniegšanas brīdi.
2. TSP locekļi sniedz atbalstu EM izvirzītajiem rīcības virzieniem un **atbalsta piedāvātās aktivitātes, uzsverot, ka** valsts iestādēm jāvirzās uz priekšu, lai spētu komunicēt ar klientu angļu valodā.
3. TSP locekļi norāda, ka, lai ieviestu grāmatvedības pakalpojumu vešanu angļu valodā, vispirms ir nepieciešams ieviest sistēmas infrastruktūru un izvērtēt citu valstu pieredzi piem., Igaunijā, kā arī ir **nepieciešams veikt analītiskus datus, pētījumus.**
4. TSP locekļi atbalsta EM ierosinājumu šā gada rudenī (novembrī) turpināt izskatīt TSP sēdē šo jautājumu par esošās situācijas aprakstu un piedāvātiem risinājumiem turpmākai rīcībai, uzklausīt izstrādātā konceptuālā ziņojuma progresu un identificētos riskus, ieguvumus un zaudējumus.

**3.§**

**Par īres tiesiskā regulējuma pilnveidi**

--------------------------------------------------------------------------------------------------

(M.Auders, J.Endziņš, P.Leiškalns, A.Feldmane, J.Stinka, **J.Naglis, G.Strazds, I.Šure,**

**A. Krasņikovs, A.Ašeradens, R.Karnīte, J.Vucāns)**

**Ziņo:** Ekonomikas ministrijas Mājokļu politikas departamenta direktors M.Auders.

**Nolemj:**

1. Pieņemt zināšanai EM pārstāvja sniegto informāciju par likumprojektā „Dzīvojamo telpu īres likums” ietverto regulējumu.
2. TSP locekļi sniedz atbalstu EM izvirzītajiem rīcības virzieniem un aktivitātēm likumprojektā „Dzīvojamo telpu īres likums”.
3. TSP locekļi atbalsta kādā no tuvākajām TSP sēdēm izskatīt jautājumu **par mājokļu attīstību un īres namu celšanu Rīgā, t.sk. to attīstību lauku reģionos.**

**4.§**

**Dažādi:**

**Par nodokļu politikas reformas virzību un “atvērtajiem jautājumiem”;**

**Par valsts budžeta 2018. gadam sagatavošanas grafiku**

--------------------------------------------------------------------------------------------------

(J.Endziņš, J.Salmiņa, J.Vucāns, J.Naglis, A.Ašeradens, G.Strazds, J.Plūme)

**Ziņo:** Finanšu ministrijas Nodokļu administrēšanas, grāmatvedības un revīzijas politikas departamenta direktore J.Salmiņa un Finanšu ministrijas valsts sekretāra vietniece budžeta jautājumos J.Plūme.

**Nolemj:**

1. Pieņemt zināšanai Finanšu ministrijas sniegto informāciju par nodokļu politikas reformas virzību un “atvērtajiem jautājumiem”, kā arī par valsts budžeta 2018.gadam sagatavošanas grafiku, ka atbilstoši tam budžetu pavadošo likumprojektu plānots iesniegt Ministru kabineta 2017.gada 15.septembra sēdē.
2. TSP locekļi atbalsta kādā no tuvākajām TSP sēdēm izskatīt jautājumu par Vieglās rūpniecības uzņēmumu asociācijas veiktā pētījuma analīzi un piedāvātajiem risinājumiem par minimālās algas celšanas ietekmi citās nozarēs.

Sēdi slēdz plkst. 11:40.

Sēdes vadītājs J.Endziņš

Sēdes protokolētāja D.Freimane